Projektas Nr. XIIIP-1001(3)

LIETUVOS RESPUBLIKOS

KULTŪROS RĖMIMO FONDO ĮSTATYMO NR. X-1260

1, 2 IR 4 STRAIPSNIŲ PAKEITIMO

ĮSTATYMAS

2018 m. d. Nr.

Vilnius

1 straipsnis. 1 straipsnio pakeitimas

Pakeisti 1 straipsnį ir jį išdėstyti taip:

„1 straipsnis. Įstatymo paskirtis

Šis įstatymas reglamentuoja Kultūros rėmimo fondo (toliau – Fondas), kurio lėšos skiriamos kultūrai ir menui remti, statusą, lėšų šaltinius, lėšų naudojimo pagrindus, Fondo veiklos garantijas ir Fondo likvidavimą.“

2 straipsnis. 2 straipsnio pakeitimas

Pripažinti netekusiu galios 2 straipsnio 1 dalį.

3 straipsnis. 4 straipsnio pakeitimas

1. Pakeisti 4 straipsnio 1 dalį ir ją išdėstyti taip:

„1. Fondo lėšos naudojamos kultūros ir meno projektams, programoms ir kitoms priemonėms, atrinktoms viešojo konkurso būdu, finansuoti. Fondo lėšos negali būti naudojamos jo administravimo išlaidoms. Ekspertų paslaugoms ir tyrimų išlaidoms apmokėti skiriama ne daugiau kaip 4 procentai atitinkamų metų Fondo lėšų.“

2. Pakeisti 4 straipsnio 3 dalį ir ją išdėstyti taip:

„3. Kultūros ministras tvirtina Fondo lėšomis finansuojamų projektų teikimo gaires. Šiose gairėse nustatoma Fondo rėmimo sritys ir jų prioritetai, rėmimo ir vertinimo kriterijai, projektų teikimo, lėšų skyrimo ir atsiskaitymo už panaudotas lėšas tvarka.“

4 straipsnis. Įstatymo įsigaliojimas ir įgyvendinimas

1. Šis įstatymas, išskyrus šio straipsnio 2 dalį ir šio įstatymo 3 straipsnio 1 dalį, įsigalioja 2019 m. sausio 1 d.

2. Lietuvos Respublikos kultūros ministras iki 2018 m. gruodžio 31 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Kultūros komiteto pavaduotoja	Raminta Popovienė